כריס אודונל

כריסטופר "כריס" יוג'ין אודונל (באנגלית: Christopher "Chris" Eugene O'Donnell; נולד ב-26 ביוני 1970) הוא שחקן קולנוע וטלוויזיה אמריקאי, ודוגמן בעברו, אשר מוכר בעיקר בשל תפקידו בתור ג'י קאלן בסדרת הטלוויזיה "NCIS: לוס אנג'לס" ברשת CBS, והוא היה מועמד לפרס גלובוס הזהב לשחקן המשנה הטוב ביותר בשנת 1992 על תפקידו בסרט "ניחוח אישה".

ראשית חייו
אודונל נולד בווינטקה שבאילינוי, בנם של ויליאם צ'ארלס אודונל האב, מנהל כללי של תחנת הרדיו האזורית WBBM, ושל ג'ולי אן רוהס פון ברכט. והוא הצעיר מבין שבעה אחים ואחיות, עם ארבע אחיות ושני אחים; והוא ממוצא אירי וגרמני. משפחתו באה מרקע קתולי, ובעקבות כך נשלח בילדותו לבתי ספר קתוליים. מגיל 13 עד גיל 16, עסק אודונל בדוגמנות והופיע במספר פרסומות. הוא סיים את לימודיו התיכוניים ב-1988 והלך ללמוד בבוסטון קולג', אותו סיים עם תואר ראשון בשיווק.

קריירה
אודונל התגלה בפרסומת טלוויזיה למקדונלד'ס, בה כיכב מייקל ג'ורדן. בשנת 1990 קיבל את תפקידו הראשון בסרט קולנוע בשם "גברים אינם עוזבים", לצד ג'סיקה לאנג, וזכה בתפקיד בתור בנה של לאנג. את הפריצה הגדולה עשה בדרמה הנוגעת ללב "ניחוח אישה" (1992), שם הופיע בתפקיד משני, בו גילם תלמיד קולג' תמים הנקרא להשגיח על קולונל עיוור (אל פצ'ינו) למשך כמה ימים. על תפקידו בסרט קיבל אודונל מועמדות לפרס גלובוס הזהב.

בהמשך הופיע בשורה של הצלחות, כדוגמת "שלושת המוסקטרים", שם גילם את ד'ארטניאן, "שמיים כחולים", "התא", קומדיית המתח של רוברט אלטמן "מי רצח את קוקי?" ו"מעבר לגבול הסכנה". עם זאת, תפקידו כרובין, שותפו של באטמן בלוחמה בפשע ב"באטמן לנצח", הפך אותו לכוכב בהוליווד. במעבר לסרט ההמשך, "באטמן ורובין", הוחלף השחקן המגלם את באטמן, אך כריס אודונל נשאר בתפקיד רובין.

בתחילת שנות האלפיים המעיט בהופעות בסרטים ופינה זמן לגדל את שלושת ילדיו, לצד אשתו, קרוליין פנטרייס. ב-2004 חזר לאור הזרקורים כשכיכב בסרט "קינסי" לצד ליאם ניסן, ובהופעת אורח בסיטקום "שני גברים וחצי". מכאן פנה לכיוון הטלוויזיה כשכיכב בסדרות "הפרקליטים", "האנטומיה של גריי" ובסדרה דרמטית-קומית בשם "Head Cases", בה כיכב בתפקיד הראשי. סדרה זו זכתה לרייטינג נמוך ונקטלה על ידי המבקרים, מה שגרם לה לרדת מן המרקע בספטמבר 2005 לאחר שני פרקים בלבד. בשנת 2009 הצטרף אודונל לצוות סדרת הספין-אוף "NCIS: לוס אנג'לס" ושיחק שם במשך 14 עונות.

במאי 2023, גילם את הסוכן של פיט דייווידסון בקומדיה הדרמטית "באפקיס"  של Peacock.

במרץ 2025, הוכרז כי אודונל הצטרף לצוות השחקנים של הסדרה "מוקד 911: נאשוויל" של רשת ABC, ספין אוף של "מוקד 911", בתפקיד ראשי ויגלם את קפטן דון שארפ, קפטן מכבי אש ורוכב רודיאו שמנהל את תחנת הכיבוי בנאשוויל לצד בנו.

חיים אישיים
באפריל 1997 נישא אודונל לחברתו קרוליין פנטרייס בקתדרלת סנט ג'ורג' בוושינגטון די. סי., שאותה הכיר בעת לימודיו בקולג'. לזוג חמישה ילדים, שלושה בנים ושתי בנות.

אחיו של אודונל, ג'ון, הקים את חברת ההלבשה "Johnnie-O".

פילמוגרפיה
 קולנוע 
+שנהסרטתפקידהערות1990גברים אינם עוזביםכריס מקולי1991עגבניות ירוקות מטוגנותבאדי ת'רדגוד1992זר במגרשכריס ריסניחוח אישהצ'ארלי סימס1993שלושת המוסקטריםדאטרניאן1994שמיים כחוליםגלן ג'ונסון1995מעגל של חבריםג'ק פוליאהבה בלי גבולותמאט לילנדבאטמן לנצחדיק גרייסון / רובין1996התאאדם האלאהבה במלחמהארנסט המינגוויי1997באטמן ורוביןדיק גרייסון / רובין1999מי רצח את קוקי?ג'ייסון בראוןרווק על תנאיג'ימי שאנון2000מעבר לגבול הסכנהפיטר גארט200229 Palmsהמתנקש2004קינסיוורדל פומרוי (אנ')2005האחיותדייוויד טורזין2008קיט קיטרדג': נערה אמריקאיתג'ק קיטרדג'מקס פייןג'ייסון קולווין2010כלבים נגד חתולים: נקמתה של קיטישייןA Little Helpבוב פייק

 טלוויזיה 
+שנהסדרהתפקידהערות1986Jack and Mikeאיוןפרק: "Cry Uncle"2003הפרקליטיםבראד סטנפילד4 פרקים2004שני גברים וחציבילפרק: "An Old Flame with a New Wick"2005Head Casesג'ייסון פיין2 פרקים2006האנטומיה של גרייד"ר פין דאנדריג'9 פרקים2007אנשי הצלליםג'ק מק'וליףמיני-סדרה2009NCISגרישה "ג'י" קאלן2 פרקים2009–2023NCIS: לוס אנג'לסתפקיד ראשי (14 עונות); 323 פרקים2010WWII in HD: The Air Warג'ון גיבונסדיבוב; סרט טלוויזיה של ערוץ ההיסטוריה2012הוואי חמש-אפסגרישה "ג'י" קאלןפרק: "Pa Make Loa"2014רובוט צ'יקןמיסטר פנטסטיקדיבוב; פרק: "Catdog on a Stick"2017אבא אמריקאיגרישה "ג'י" קאלןדיבוב; פרק: "Casino Normale"2023באפקיס (אנ')הסוכן של פיטפרק: "Crispytown"2025מוקד 911: נאשווילקפטן דון שארפתפקיד ראשי

קישורים חיצוניים



 הכנסות סרטיו ותמונות ב-www.the-movie-times.com
 גלריית תמונות
 www.tvguide.com
 www.hollywood.com 


הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי בוסטון קולג'
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים שנולדו ב-1970
קטגוריה:NCIS